એવી માન્યતા છે કે, પુત્ર ‘પું’ નામના નરકમાંથી તારે છે. પણ આજનું સત્ય એ છે કે માત્ર પુત્રો બચે તો ‘પું’ કરતાંયે ભયાવહ નર્ક આ પૃથ્વી પર જ ખડું થઈ જશે. છોકરીઓ આ પૃથ્વીને ખરા અર્થમાં સ્વર્ગ બનાવે છે. આવી પુત્રીઓને બચાવવાની આપણી સૌની ફરજ છે. આપણે ભૃણ-હત્યા અટકાવવા કંઈક કરવા માંગતા હોઈએ તો આ ફિલ્મ જોઈને પણ તેમાં નાનકડો ફાળો આપી શકાય. ગેરંટી છે કે એ જોયા પછી તમે આ ગુનો કરવાની વાત તો દૂર રહી કોઈને કરવા પણ નહીં દો. અંતે એટલું જ કહેવું છે કે, છોકરી વિનાના ગામ ના સર્જવાં હોય તો ‘છોકરી વિનાનું ગામ’ જોઈ નાંખો. કૃષ્ણ જન્માષ્ટમી હાલમાં ગઈ. આ આઠમે આપણે ‘કનૈયા’ જન્મને બદલે ‘ક્ધયા’ જન્મનો સંકલ્પ કરીશું તો ખુદ કનૈયાનેય ગમશે.